Med hagl, sne og slud kommer nordjyderne gennem tirsdagen. Resten af ugen er det dog kun haglbygerne, der viser sin ankomst.

Der har ikke været meget forår over tirsdagens vejr i Nordjylland. Dagen har været præget af byger med både sne, slud og hagl fra vejrguderne. Når nordjyderne vågner onsdag bliver det desværre ikke meget anderledes. Det bliver en dag med hagl - dog uden vintervejrets slud og sne - og temperaturer på 7-8 grader. Vinden kommer fra nord og vest og vi kommer på grænsen til det forårsagtige vejr. Resten af ugen vil stadig være præget af byger, der heldigvis ikke er alt for voldsomme. Temperaturerne kommer til at ligge på 10-11 grader, og søndag rammer vi de 12 grader. Der vil dog være mulighed for at se lidt til foråret igen, for når vi når ind i maj, vil temperaturerne stige yderligere, så det bliver til at mærke at sommeren er på vej.